
Z A P I S N I K
21. sjednice Vijeća Mjesnog odbora Čulinec
održane 23. siječanja 2023.

u sjedištu Mjesnog odbora, Ulica Badema 2a
s početkom u 17.00 sati
NAZOČNI ČLANOVI VIJEĆA: Mario Kolar, Damir Škarić, Suzana Benc, Hrvoje Holler i Jadranka Petrović
Predsjedava Mario Kolar, predsjednik Vijeća.

Zapisnik vodi Mario Kolar.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

Uz opasku krivog unosa prezimena gospođe Jadranke Petrović, jednoglasno, Vijeće prihvaća tekst zapisnika 20. sjednice Vijeća, održane 29. prosinca 2022., 

Na prijedlog potpredsjednika  Vijeće jednoglasno prihvaća nadopunu dnevnog reda 
· Prijedlog izmjene i dopune Generalnog urbanističkog plana Grada Zagreba,  - donošenje zaključka
· Prijedlog odluke o izmjenama i dopuni Odluke o davanju u zakup i na drugo korištenje površina javne namjene – mišljenje, traži se – donošenje zaključka
· Nacrt prijedloga Odluke o mjestima za trgovinu na malo izvan prodavaonica i tržnica na malo koje se obavlja na pokretnim napravama i vanjskom izgledu pokretnih naprava i privremenih građevina – donošenje zaključka
· Zahtjev za jednokratno korištenje prostora, Dijana Šveljo – donošenje zaključka
Predlažem nadopunjeni
DNEVNI RED:
1. Prijedlog odluke o izmjenama i dopuni Odluke o davanju u zakup i na drugo korištenje površina javne namjene – mišljenje, traži se – donošenje zaključka
2. Nacrt prijedloga Odluke o mjestima za trgovinu na malo izvan prodavaonica i tržnica na malo koje se obavlja na pokretnim napravama i vanjskom izgledu pokretnih naprava i privremenih građevina – donošenje zaključka
3. Zahtjev za jednokratno korištenje prostora, Dijana Šveljo – donošenje zaključka
4. Suglasnost o raspolaganju k.č.br.581/95 – donošenje zaključka
5.  Prijedlog izmjene i dopune Generalnog urbanističkog plana Grada Zagreba,  -   donošenje zaključka
6. Aktualna komunalna problematika,

7. Pitanja, prijedlozi i obavijesti.

Ad 1. Prijedlog odluke o izmjenama i dopuni Odluke o davanju u zakup i na drugo korištenje površina javne namjene

Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.

Vijeće jednoglasno donosi
Z A K LJ U Č A K
o davanju mišljenja na odluku o izmjenama i dopunama odluke o davanju u zakup i na drugo korištenje površina javne namjene

1. Vijeće mjesnog odbora Čulinec razmotrilo je odluku o izmjenama i dopunama odluke o davanju u zakup i na drugo korištenje površina javne nabave te nema primjedbi ni prijedloga.
     2. Ovaj zaključak dostavlja se  Gradskoj četvrti Donja Dubrava na daljnje postupanje.

Ad 2. Nacrt prijedloga Odluke o mjestima za trgovinu na malo izvan prodavaonica i tržnica na malo koje se obavlja na pokretnim napravama i vanjskom izgledu pokretnih naprava i privremenih građevina 

Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.

Vijeće jednoglasno  donosi
Z A K LJ U Č A K
o davanju mišljenja na Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
1. Vijeće Mjesnog odbora Čulinec razmotrilo je odluku o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina te na istu nema primjedbi ni prijedloga.

2. Ovaj zaključak dostavlja se Gradskoj četvrti Donja Dubrava na daljnje postupanje.
Ad 3. Zahtjev za jednokratno korištenje prostora, Dijana Šveljo – donošenje zaključka

Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović

Vijeće jednoglasno  donosi





Z A K L J U Č A K 

o jednokratnom korištenju prostora objekta mjesne samouprave – Dijana Šveljo

1. Dijani Šveljo, odobrava se  jednokratno korištenje prostora u objektu mjesne samouprave MO Čulinec, Ulica Badema 2a,  11. veljače 2023. od 15.00 do 22.00 sata. 

2. Prostor  iz točke 1. ovog Zaključka, koristiti će Dijana Šveljo, bez naknade.

3. Dijana Šveljo obvezuje se postupati sa  pažnjom  dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Služba za mjesnu

samoupravu izdati će odobrenje o korištenju, a u skladu sa ovim Zaključkom.

Ad 4. Suglasnost o raspolaganju k.č.br.581/95 – donošenje zaključka 

Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović

Vijeće sa četiri (4) glasa za i jednim (1)suzdržanim glasom donosi

Z A K LJ U Č A K
                                 o suglasnosti o raspolaganju k.č. 581/95 k.o. Resnik
1. Vijeće mjesnog odbora Čulinec je zaprimilo dopis Gradskog ureda za upravljanje imovinom i stanovanje, Sektor za upravljanje imovinom Grada, kojim se traži suglasnost o raspolaganju k.č. 581/95 k.o. Resnik, koji se neposredno dodiruje sa k.č.581/93 k.o. Resnik. 

2. Vijeće smatra da ne postoji javni interes ni potreba stanovnika MO za predmetnim zemljištem, te je suglasno s prodajom iste na zakonom propisani način.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 5. Prijedlog izmjene i dopune Generalnog urbanističkog plana Grada Zagreba,  

Predsjednik pojašnjava da:
· k.č.br: 580/95 i 580/96, K.o. Resnik
Traži se izmjena GUPa, „Korištenje i namjena prostora“ na katastarskim česticama k.č.br: 580/95 i 580/96, K.o. Resnik, iz stambene namjene „S“ u „D - Javnu i društvenu namjenu“.  

Generalni urbanistički plan grada Zagreba, kartografski prikaz „Korištenje i namjena prostora“, na katastarskim česticama k.č.br: 580/95 i 580/96, K.o. Resnik, a koje su u vlasništvu grada Zagreba prema Posjedovnim listovima 2724 i 6832, vidljivo je da podaci iskazani na karti ne odgovaraju činjeničnom stanju. Naime, na istim česticama nalazi se Dječji vrtić, adresi Ulica badema 14a, te su iste čestice izjednačene sa naseljem u smislu namjene i to na način da je za iste parcele GUPom Grada Zagreba predviđena stambena namjena „S“. 

Sukladno navedenom, čestice na kojem se nalazi dječji vrtić, katastarske čestice iz teksta, ne smiju se namijeniti iz „D - Javne i društvene namjene“ u „stambenu“ kako su navedene čestice i dalje potrebne za javne potrebe zbog više razloga i to: 

- izgradnjom planirane škole Čulinec, izazvati će se demografske promjene i priljev stanovništva sa mlađom djecom, a što će povećati potrebe za vrtićkim smještajem koji tada neće biti dostatan u Trnavi ili Retkovcu. 

- isti prostor potrebno je i očuvati radi centralnog položaja istog prostora i jedinog preostalog zelenog pojasa u centralnom dijelu Čulinca te isti prostor mora ostati prostor namijenjen isključivo za javne i društvene namjene, odnosno prostor koji će zadržati najmanje obilježja javnih zelenih površina kako su takve površine izrazito deficitarne, a prenamjenom istih se stvaraju kvartovi koji su izgubili sve uvjete za kvalitetan život i doveli do prenapučenosti. 

- također na prostoru navedenih čestica nalazi se smješteno i sklonište kojem se mora imati pristup kroz javne površine, a što će postati onemogućeno ako se isti prostor prenamjeni u stambeni prostor i dozvole dodatne gradnje na istim parcelama. 

- k.č.br: 580/16 k.o. Resnik

Traži se izmjena GUPa, „Korištenje i namjena prostora“ na katastarskoj čestici k.č.br: 580/16, K.o. Resnik, iz stambene namjene „S“ u „D1 – Javna i društvena namjena – upravna“.  

Uvidom u Generalni urbanistički plan grada Zagreba, kartografski prikaz „Korištenje i namjena prostora“, na katastarskoj čestici k.č.br: 580/16 k.o. Resnik, a koja je u vlasništvu grada Zagreba, vidljivo je da podaci iskazani na karti ne odgovaraju činjeničnom stanju kako se na istoj čestici nalazi objekt mjesnog odbora Čulinec sa adresom Badema 2a i dječjim igralištem, a ista čestica trenutno je po GUPu Grada Zagreba izjednačena sa ostatkom naselja u smislu namjene i to na način da je ista parcela razvrstana kao područje stambene namjene „S“. 

ovim putem VMO traži od nadležnog Sektora grada Zagreba da otkloni propust, odnosno izmijeni i dopuni Generalni urbanistički plan grada Zagreba, „Korištenje i namjenu prostora“ na katastarskoj čestici k.č.br: 580/16 K.o. Resnik, u vlasništvu grada Zagreba. Navedena čestice se koristi kao javni prostor na čijoj je površini izgrađen objekt mjesnog odbora sa dječjim parkom te je potrebno izmijeniti namjenu na čestici umjesto „Stambena namjena S“ u novu „D1 – Javna i društvena namjena – upravna“.

- k.č.br: 561/7, 561/8 i 561/9 k.o. Resnik

Traži se izmjena GUPa, „Korištenje i namjena prostora“ na katastarskim česticama k.č.br: 561/8 i 561/9, K.o. Resnik, iz stambene namjene „S“ u „Dječja igrališta R1 – sportsko rekreacijska“.  

Uvidom u Generalni urbanistički plan grada Zagreba, kartografski prikaz „Korištenje i namjena prostora“, na katastarskoj čestici k.č.br: 561/8 i 561/9  k.o. Resnik, a koja je u vlasništvu grada Zagreba, vidljivo je da podaci iskazani na karti ne odgovaraju činjeničnom stanju kako se na istoj čestici nalazi izgrađeno dječje igralište, a ista čestica trenutno je izjednačena sa ostatkom naselja u smislu namjene i to na način da je ista parcela razvrstana kao područje stambene namjene „S“. 

Ovim putem VMO traži od nadležnog Sektora grada Zagreba da otkloni propust, odnosno izmijeni i dopuni Generalni urbanistički plan grada Zagreba, „Korištenje i namjenu prostora“ na katastarskim česticama k.č.br: k.č.br: 561/8 i 561/9  k.o. Resnik, u vlasništvu grada Zagreba.

Navedene čestice se koriste kao javni prostor na čijoj je površini izgrađeno dječje igralište te je potrebno izmijeniti namjenu na čestici umjesto „Stambena namjena S“ u novu „Dječja igrališta R1 – sportsko rekreacijska“. 

VMO Čulinec također predlaže i prenamjenu na katastarskoj čestici k.č.br: 561/7 k.o. Resnik, čestici koja se fizički veže na navedene k.č. 561/8 i 561/9  k.o. Resnik, kako čestica 561/7 ko Resnik u biti sa navedene dvije čestice predstavlja jednu cjelinu, a sve kako bi se u budućnosti osigurali minimalni uvjeti za mogući otkup i proširenje trenutnog igrališta na k.č. 561/8 i 561/9  k.o. Resnik

Zaključno, 

Građani grada Zagreba, stanovnici Čulinca kao stvarni korisnici javnih površina u Čulincu trebaju biti u mogućnosti dati prijedloge i utjecati na buduće korištenje javnih površina u gradu Zagrebu, te se ovim putem traži od nadležnog Sektora grada Zagreba da otkloni propust, odnosno izmijeni i dopuni Generalni urbanistički plan grada Zagreba, Odluku o „Korištenju i namjeni prostora“ na katastarskim česticama:

- k.č.br: 580/95 i 580/96, K.o. Resnik

- k.č.br: 580/16 k.o. Resnik

- k.č.br: 561/7, 561/8 i 561/9 k.o. Resnik

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović
Vijeće jednoglasno  donosi
Z A K LJ U Č A K
         o Prijedlogu izmjene i dopune Generalnog urbanističkog plana Grada Zagreba
4. Na prijedlog predsjednika Vijeće traži izmjenu Generalnog urbanističkog plana, te traži od nadležnog ureda da otklone uočene propuste na:

· k.č.br. 580/95 i 580/96 k.o. Resnik

· k.č.br. 580/16 k.o. Resnik

· k.č.br. 516/7, 516/8 i 516/9 k.o. Resnik

5. Vijeće smatra da  su učinjeni propusti te da građani trebaju sudjelovati u odlukama o namjeni i korištenju prostora.
· Obrazloženje o promjeni prilaže se ovom zaključku
6. Ovaj zaključak dostavlja se Vijeću Gradske četvrti Donja Dubrava na daljnje postupanje.

Dovršeno u 19 sati.
KLASA: 024-08/23-003/66
URBROJ: 251-13-11-4/008-23-2
U Zagrebu, 23. siječnja 2023.
Zapisnik sastavio: 
Mario Kolar







                                                                                                    Predsjednik

                                                                         Vijeća Mjesnog odbora

                                                                      Čulinec

                                                                       Mario Kolar

